钦定古今图书集成/理学汇编/文学典/第082卷 > 高元之
## 钦定古今图书集成/理学汇编/文学典/第082卷 > 高元之

按《宁波府志》：“元之，字端叔，武烈王琼七世孙。建炎间，
衣冠南渡，父寓籍于鄞，因家焉。家贫无书，得《易编》，口
诵不辍，数月忘盥栉。邻士怜之，稍借之书。后受《易》《春
秋》于沙随程迥。时傅伯成为郡教授，少许可，折节与
之交，繇是乡学者数百人师事之。元之作《变离骚》九
篇，曰愍畸志，曰臣薄才，曰惜来日、曰感回波，曰力陈”、
曰《危衷》、曰《悲婵娟》、曰《古诵》、曰《绎思》，行于世。宋儒拟《骚》，
弗能及也。集《春秋》说三百馀家，号《义宗》，悉本经旨，凡
百五十卷，《易》《诗》《论语》《后汉志解》各一卷，诗三千，杂著
五百，号《茶甘甲乙》。稿五上礼部，卒不第。将死，手属书
楼钥，以欧阳公南省曰“栏”，求志文。贫不能葬，门人会
葬于桃源乡蒋山，买田立祠于宝严院，岁时祀之，号
“万竹先生。”